section_heading: Ventilatorske grijalice ili kaloriferi
paragraph_text: Ventilatorske grijalice ili kaloriferi spadaju, u stvari, među konvekcijske peći. Te grijalice obično imaju 2 grijača po 1 kW i mali ventilator učina (kapaciteta) 2 m<sup>3</sup>/min koji preko grijača tiska zrak u prostoriju. Zbog toga se zrak u prostoriji brzo miješa, pa se ona relativno brzo zagrije. Ventilator može raditi i bez uključenih grijača i služiti za hlađenje ljeti. Termostat regulira temperaturu održavajući je na željenoj visini u području od + 5 do + 35 °C. Bimetalni zaštitni prekidač isklapa električnu struju kad se prekorači namještena temperatura.